ཕྱི་ལོ་༢༠༡༨ལོའི་ཟླ་༣ཚེས་༡༢ནས་༡༣བར་སྨོན་ལམ་བོད་ཀྱི་ཚིག་མཛོད་ཆེན་མོའི་ཆོས་ལུགས་དང་འབྲེལ་བའི་ཆོས་བརྒྱུད་ཁག་གི་རྩོམ་སྒྲིག་མི་སྣའི་ཚོགས་འདུ་ཐེངས་དྲུག་པ་གངས་སྐྱིད་བོད་ཀྱི་དཔེ་མཛོད་ཁང་ཚོགས་ཁང་དུ་འཚོགས།སྨོན་ལམ་བརྡ་འཕྲིན་ཞིབ་འཇུག་ཁང་གི་ལས་བྱེད་སྨིན་སྣང་མཛེས་ཀྱིས་ཚོགས་འདུ་གཙོ་སྐྱོང་གནང་ཤིང་།ཚོགས་འདུའི་སྐུ་མགྲོན་གཙོ་བོར་དབུས་བོད་མིའི་སྒྲིག་འཛུགས་ཀྱི་ཆོས་དོན་དྲུང་ཆེ་བསྟན་འཛིན་ལུང་རྟོགས་ལགས་ཕེབས་ཡོད།དེ་མིན་ཕྱོགས་མཐའ་ཁག་ནས་ཕེབས་པའི་ཆོས་བརྒྱུད་གྲུབ་མཐའ་ཁག་གི་ཚིག་མཛོད་རྩོམ་སྒྲིག་པའི་སྐུ་ཚབ་རྣམ་པ་དང་གསར་འགོད་པ་རྣམ་པ།སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གི་ལས་བྱེད་བཅས་མཉམ་ཞུགས་གནང་ཡོད།